**ПРИЈЕДЛОГ**

На основу члана 39. Закона о локалној самоуправи („Службени гласник Републике Српске“ број: 97/16), члана 348. став 1. Закона о стварним правима („Службени гласник Републике Српске“ број: 124/08, 3/09 58/09, 95/11, 60/15, 18/16 и 107/19), члана 5. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“ број: 20/12), члана 35. Статута града Добој („Службени гласник града Добој“ број: 1/17) и Процјене вриједности некретнина вјештака грађевинско-архитектонске струке Илић Маринка из Добоја број П5-09/20 од 18.09.2020. године, Скупштина града Добој, на сједници одржаној дана \_\_\_\_\_\_\_\_\_ године доноси:

**О Д Л У К У**

**о начину и условима продаје неизграђеног грађевинског земљишта у својини Града Добој у КО Добој**

**I**

Под условом и на начин регулисан овом Oдлуком провешће се лицитацијом продаја земљишта у својини Града Добој у КО Добој означеног као к.ч. број: 851/49 Пољице, њива 3. класе, површине 61 м2, уписана у посједовни лист број 737 КО Добој (новог премјера), а што по старом премјеру одговара к.ч. број 200/304 Пољице, њива 3. класе, површине 61 м2, уписана у земљишнокњижни извадак број 1041 КО Станић Ријека.

**II**

Почетна продајна цијена земљишта из тачке I ове Одлуке за укупну површину од 61 м2 износи 2.440,00 КМ односно 40,00 КМ/м2, а по Процјени вриједности некретнина вјештака грађевинско-архитектонске струке Илић Маринка из Добоја.

**III**

За учешће у поступку лицитације учесник је дужан уплатити аконтацију у износу од 1.000,00 КМ на жиро рачун продавца број: 555-008-01240202-37 отворен код Нове Банке а.д. Бања Лука, накнада за излицитирано земљиште.

**IV**

Продајну цијену земљишта из тачке I ове Oдлуке, учесник лицитације са којим ће се закључити уговор обавезан је уплатити у року од 8 дана након закљученог поступка лицитације, а предаја земљишта у посјед купцу извршиће се у року од 8 дана од дана уплате продајне цијене о чему ће се сачинити записник о примопредаји.

**V**

Поступак продаје земљишта у својини града Добоја путем лицитације спровешће Комисија за спровођење јавног надметања за продају непокретности у својини Града.

**VI**

Ова Oдлука ступа на снагу осмог дана од дана објављивања у „Службеном гласнику града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

**Број: 01-013-\_\_\_\_\_\_\_/20 ПРЕДСЈЕДНИК СКУПШТИНЕ**

**Добој, \_\_\_\_\_2020. године ГРАДА**

**\_\_\_\_\_\_\_\_\_\_\_\_\_\_\_\_\_\_\_\_\_**  **Милош Букејловић**

**О б р а з л о ж е њ е**

Правни основ за доношење ове одлуке је члан 39. Закона о локалној самоуправи („Службени гласник Републике Српске“ број: 97/16), члан 348. став 1. Закона о стварним правима („Службени гласник Републике Српске“ број: 124/08, 3/09 58/09, 95/11, 60/15, 18/16 и 107/19), члан 5. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“ број: 20/12) и члан 35. Статута града Добој („Службени гласник града Добој“ број: 1/17).

У Процјени вриједности некретнина сталног судског вјештака грађевинско-архитектонске струке Илић Маринка из Добоја број: П5-09/20 од 18.09.2020. године за ову врсту земљишта стоји да исто износи 2.440,00 КМ односно 40,00 КМ/м2.

На основу горе наведеног Скупштини града Добој је предложено доношење Oдлуке из овог приједлога. Земљиште из приједлога ове Одлуке је предвиђено за прометовање.

ОБРАЂИВАЧ ПРЕДЛАГАЧ

Одсјек за правне послове и Градоначелник града Добој

управљање људским ресурсима